( 207 ) 
Item, aprés seront les Seigneurs barons et autres chevaliers 
par ordre, Conseillierz d’icelle court. 
Item, aprés seront les Auditeurs et Légas, conseillierz de 
nostre dicte court. 
Item, aprés seront les Escuiers d’onneur, conseillierz de 
nostre dicte court. 
Item, aprés seront les Trésorierz des Chartres et Registres, 
conseillierz de nostre dicte court. 
Item, et aprés seront les Secrétaires et Concierges des ver- 
giers et jardins, conseillierz de nostre dicte amoureuse court, 
sans autres noms de quelconques officierz de nostre retenue, 
reservez deux huissierz de nostre amoureuse court qui seront 
tenus de garder l’uys par devers nous tandis que les festes de 
puy et autres assemblées se feront. 
Item, sera cy aprés ordonné et avisé en quelle abbaye ou 
autre lieu de ce Royaume seront mis en garde le registre des 
armes, les papiers des balades et autres fais de rethorique, sy 
tost que plains seront d’escripture, pour les monstrer en temps 
avenir, quant il plaira à ceulz qui le requerront et vaurront. 
Item, en observant la recommandacion et dignité de ces 
deux tant nobles et esleues vertus humilité et léauté qui sont 
principamment fondacion et entretenement de nostre ditte 
amoureuse court et pour clérement monstrer la lumière 
@icelles à tous présens et avenir; d’autrepart, affin que par la 
mémoire des filz la renommée, valeur, noblesse et bonté des 
pères ne soit estainte, appeticiée ou mise en oubly, aussi que 
Yauctorité, vaillance et preudomie des pères doit précéder et 
estre recommandée devant celles des enfans ou autres leurs 
successeurs; et qui plus est, affin que l'umilité et vertueuse 
considéracion de nostre ditte court appère bien digerée et 
esclarcie à tous nobles bien condicionnez, 
Nous, de rechief, par grande et meure delibéracion de Con- 
seil, avons absolutement ordonné et déterminé et par ces pre- 
sentes ordonnons et determinons que, de ce jour en avant, tous 
